ᱯᱤᱯᱚᱞᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ (ᱵᱷᱩᱴᱟᱱ)

ᱯᱤᱯᱚᱞᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ (; ; ᱠᱷᱟᱴᱚ ᱛᱮ: PDP) ᱫᱚ ᱵᱷᱩᱴᱟᱱ ᱨᱮᱱᱟᱜ ᱢᱤᱫ ᱢᱩᱬᱩᱛ ᱩᱫᱟᱹᱨᱵᱟᱹᱫᱤ ᱨᱟᱡᱽᱟᱹᱨᱤ ᱫᱚᱞ ᱠᱟᱱᱟ᱾ ᱱᱚᱣᱟ ᱫᱚ ᱒᱔ ᱢᱟᱨᱪ ᱒᱐᱐᱗ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱱᱚᱣᱟ ᱫᱚᱞ ᱨᱮᱱ ᱛᱷᱟᱯᱚᱱᱤᱭᱟᱹ ᱯᱟᱨᱥᱮᱛ ᱫᱚ ᱥᱟᱝᱜᱮ ᱱᱜᱮᱰᱩᱯ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱷᱩᱴᱟᱱ ᱥᱚᱨᱠᱟᱨ ᱨᱮᱱ ᱢᱟᱨᱮ ᱢᱟᱨᱟᱝ ᱢᱚᱱᱛᱨᱤ ᱟᱨ ᱪᱟᱥᱵᱟᱥ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ᱾ ᱱᱤᱛᱚᱜ ᱱᱚᱣᱟ ᱫᱚᱞ ᱨᱮᱱ ᱱᱮᱛᱟ ᱫᱚ ᱥᱮᱨᱤᱝ ᱛᱚᱵᱽᱜᱮ ᱠᱟᱱᱟᱭ᱾ ᱯᱤᱯᱚᱞᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱫᱚ ᱖ ᱟᱜᱚᱥᱴ ᱒᱐᱐᱗ ᱨᱮ ᱨᱮᱡᱤᱥᱴᱨᱮᱥᱚᱱ ᱞᱟᱹᱜᱤᱫ ᱟᱨᱡᱤ ᱮ ᱮᱢ ᱞᱮᱫᱼᱟ ᱟᱨ ᱱᱚᱝᱠᱟ ᱛᱮ ᱱᱚᱣᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱯᱩᱭᱞᱩ ᱨᱟᱡᱽᱟᱹᱨᱤ ᱫᱚᱞ ᱞᱮᱠᱟᱛᱮ ᱵᱮᱱᱟᱣ ᱮᱱᱟ᱾ ᱑ ᱥᱮᱯᱴᱮᱢᱵᱚᱨ ᱒᱐᱐᱗ ᱨᱮ ᱵᱷᱩᱴᱟᱱ ᱨᱮᱱᱟᱜ ᱵᱟᱪᱷᱱᱟᱣ ᱠᱚᱢᱤᱥᱚᱱ ᱱᱚᱣᱟ ᱫᱚᱞ ᱮ ᱨᱮᱡᱤᱥᱴᱟᱨ ᱞᱮᱫᱼᱟ᱾ ᱯᱤ.ᱰᱤ.ᱯᱤ ᱫᱚ ᱫᱤᱥᱚᱢ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱨᱮ ᱵᱟᱹᱲᱛᱤ ᱜᱚᱨᱚᱡᱽ ᱢᱮᱱᱟᱜ ᱛᱟᱭᱟ᱾

 ᱵᱟᱪᱷᱱᱟᱣ ᱱᱟᱜᱟᱢ 
᱒᱐᱐᱘ ᱥᱮᱨᱢᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱵᱟᱹᱭᱥᱤ ᱵᱟᱪᱷᱱᱟᱣ ᱨᱮ, ᱱᱚᱣᱟ ᱫᱚᱞ ᱫᱚ ᱡᱚᱛᱚ ᱔᱗ ᱜᱚᱴᱟᱝ ᱢᱟᱹᱪᱤ ᱨᱮ ᱠᱮᱱᱰᱤᱰᱮᱴ ᱮ ᱩᱫᱩᱜ ᱞᱮᱫ ᱠᱚᱣᱟ᱾ ᱢᱮᱱᱠᱷᱟᱱ ᱱᱚᱣᱟ ᱫᱚᱞ ᱫᱚ ᱔᱗ ᱢᱟᱹᱪᱤ ᱢᱩᱫᱽ ᱨᱮ ᱠᱷᱟᱹᱞᱤ ᱵᱟᱨᱭᱟ ᱢᱟᱹᱪᱤ ᱨᱮᱜᱮᱭ ᱡᱤᱛᱠᱟᱹᱨ ᱞᱮᱱᱟ᱾ ᱯᱤᱯᱚᱞᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱨᱮᱱ ᱯᱟᱨᱥᱮᱛ ᱥᱟᱝᱜᱮ ᱱᱜᱮᱰᱩᱯ ᱫᱚ ᱟᱡᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱮ ᱦᱟᱨᱟᱣ ᱮᱱᱟ᱾
᱒᱐᱑᱓ ᱨᱮᱱᱟᱜ ᱵᱟᱪᱷᱱᱟᱣ ᱨᱮ, ᱱᱚᱣᱟ ᱫᱚᱞ ᱫᱚ ᱕᱔.᱘᱘% ᱵᱷᱳᱴ ᱥᱟᱶᱛᱮ ᱓᱒ ᱜᱚᱴᱟᱝ ᱢᱟᱹᱪᱤ ᱨᱮᱭ ᱡᱤᱛᱠᱟᱹᱨ ᱞᱮᱱᱟ ᱟᱨ ᱥᱚᱨᱠᱟᱨ ᱮ ᱵᱮᱱᱟᱣ ᱞᱮᱫᱼᱟ᱾
᱒᱐᱑᱘ ᱨᱮᱱᱟᱜ ᱯᱩᱭᱞᱩ ᱨᱟᱣᱩᱱᱰ ᱵᱟᱪᱷᱱᱟᱣ ᱨᱮ ᱱᱚᱣᱟ ᱫᱚᱞ ᱫᱚ ᱛᱮᱥᱟᱨ ᱴᱷᱟᱶ ᱨᱮᱭ ᱛᱟᱦᱮᱸ ᱠᱟᱱᱟ, ᱚᱱᱟᱛᱮ ᱟᱡᱟᱜ ᱡᱚᱛᱚ ᱢᱟᱹᱪᱤᱭ ᱟᱫ ᱠᱮᱫᱼᱟ ᱟᱨ ᱢᱩᱪᱟᱹᱫ ᱨᱟᱣᱩᱱᱰ ᱞᱟᱹᱜᱤᱫ ᱵᱟᱭ ᱵᱟᱪᱷᱚᱱ ᱞᱮᱱᱟ᱾
᱒᱐᱒᱓-᱒᱔ ᱵᱟᱪᱷᱱᱟᱣ ᱨᱮ, ᱯᱤ.ᱰᱤ.ᱯᱤ ᱫᱚ ᱓᱐ ᱜᱚᱴᱟᱝ ᱢᱟᱹᱪᱤ ᱡᱤᱛᱠᱟᱹᱨ ᱠᱟᱛᱮ ᱫᱚᱲᱦᱟ ᱛᱮ ᱥᱚᱨᱠᱟᱨ ᱮ ᱵᱮᱱᱟᱣ ᱞᱮᱱᱟ ᱟᱨ ᱥᱮᱨᱤᱝ ᱛᱚᱵᱽᱜᱮ ᱫᱚ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ᱾
 ᱵᱟᱪᱷᱱᱟᱣ ᱚᱨᱡᱚ ᱠᱚ 
 ᱡᱟᱹᱛᱤᱭᱟᱹᱨᱤ ᱵᱟᱹᱭᱥᱤ 
 ᱵᱟᱪᱷᱱᱟᱣ ᱯᱩᱭᱞᱩ ᱨᱟᱣᱩᱱᱰ ᱫᱚᱥᱟᱨ ᱨᱟᱣᱩᱱᱰ ᱢᱟᱹᱪᱤ +/– ᱚᱨᱡᱚ ᱵᱷᱳᱴ % ᱵᱷᱳᱴ % ᱒᱐᱐᱘ N/A ᱘᱓,᱓᱒᱒ ᱓᱒.᱙᱖%   ᱒ ᱵᱤᱨᱚᱫᱷᱤ ᱒᱐᱑᱓ ᱖᱘,᱖᱕᱐ ᱓᱒.᱕᱓% ᱑᱓᱘,᱗᱖᱐ ᱕᱔.᱘᱘%   ᱓᱐ ᱥᱚᱨᱠᱟᱨ ᱒᱐᱑᱘ ᱗᱙,᱘᱘᱓ ᱒᱗.᱔᱔% ᱵᱟᱭ ᱵᱟᱪᱷᱚᱱ ᱞᱮᱱᱟ   ᱓᱒ ᱥᱚᱸᱥᱚᱫᱽ ᱵᱟᱦᱨᱮ ᱒᱐᱒᱓–᱒᱔ ᱑᱓᱓,᱒᱑᱗ ᱔᱒.᱕᱔% ᱑᱗᱙,᱖᱕᱒ ᱕᱔.᱙᱘%   ᱓᱐ ᱥᱚᱨᱠᱟᱨ
 ᱟᱨᱦᱚᱸ ᱧᱮᱞ ᱢᱮ 
ᱵᱷᱩᱴᱟᱱ ᱨᱮᱱᱟᱜ ᱨᱟᱡᱽᱟᱹᱨᱤ ᱫᱚᱞ ᱠᱚ
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
ᱯᱤᱯᱚᱞᱥ ᱰᱮᱢᱚᱠᱨᱮᱴᱤᱠ ᱯᱟᱨᱴᱤ ᱣᱮᱵᱽᱥᱟᱭᱤᱴ
Category:ᱵᱷᱩᱴᱟᱱ ᱨᱮᱱᱟᱜ ᱨᱟᱡᱽᱟᱹᱨᱤ ᱫᱚᱞ ᱠᱚ